Motorçikletat e shpejtësive të mëdha me energji elektrike
ElectroCat është motoçikleta e parë elektrike për t’u përdorur në autostradë, e projektuar nga Eva dhe Bill Håkansson
Autore dhe konsulente e specializuar në makinat elektrike, Eva Håkansson është anëtare e bordit të studimeve të transportit në Agjencinë e Energjisë së Suedisë, ekuivalente me Departamentin amerikan të Energjisë. Ajo është gjithashtu anëtare e Shoqatës suedeze të Automjeteve elektrike dhe Shoqatës suedeze të shoferëve “të gjelbër”. Për temën e saj të magjistraturës në Univesitetin e Denverit për enxhinieri mekanike, zonjusha Håkansson ndërtoi motorrçikletën e saj elektrike të gjelbër dhe miqësore për mjedisin. Kolegia Isabela Çoçoli na sjell hollësi në rubrikën tonë të përjavëshme “Prirjet e Gjelbra”. Eva është e pasionuar me automjetet elektrike dhe shpejtësinë. I ati, Sven Håkansson, është kampion në garat me makina dhe projektues i famshëm motorrçikletash. Eva bën pjesë edhe në ekipin KillaCycle, i cili përdor motorrçikletat më të shpejta elektrike në botë. Kjo motorrçikletë është projektuar dhe ndërtuar nga i shoqi Bill Dubé. Eva është e diplomuar në administrim biznesi dhe në shkencën e mjedisit, por ajo është edhe inxhiniere mekanike. Ajo ka shkruar shumë artikuj rreth makinave hibride dhe elektrike.Sëbashku me të atin ajo ka ndërtuar dhe regjistruar motorrçikletën e parë elektrike për t’u përdorur në autostradë që quhet “ElectroCat”. “Energjia elektrike është forma më efiçiente për të përshkuar distanca të gjata dhe përveç kësaj është e shpejtë dhe e pastër” thotë ajo. Ëndërra a saj është të ndërtojë një motorrçikletë elektrike me shpejtësi 600 kilometra në orë dhe ajo po punon aktualisht për këtë. Eva dhe i ati, Billi, kanë ndërtuar tri motorrçikleta të ndryshme për të demonstruar se të projektosh dhe të ndërtosh motorrçikleta miqësore për mjedisin nuk do të thotë të sakrifikosh cilësinë e tyre si automjete. Eva dhe Billi nuk janë të apasionuar vetëm rreth automjeteve të gjelbra, ata përpiqen të ndjekin praktikat e gjelbra edhe në jetën përditëshme. Madje, Billi e ka konvertuar makinën e tij Volkswagen Cabriolet të 1986s në automjet me bateri.